open-index/open-wikipedia-markdown huggingface dataset:
Tidal

**Tidal** er en abonnementsbasert strømmetjeneste for musikk og musikkvideoer, lansert av det norske selskapet Aspiro AS i 2014. Tjenesten benytter tapsfri komprimering og tilbyr mer enn 70 millioner sanger og 250&nbsp;000 musikkvideoer og er tilgjengelig i 56 land. Tidal har hovedkvarter i Oslo, Norge og i 2023 omsatte selskapet for ca. 1&nbsp;900 millioner kroner globalt, hvilket er vekst på 17% fra året før.  Siste år før selskapet ble kjøpt av Jay-Z , hadde selskapet en omsetning på ca. 277 millioner og omsetning har under Jay-Z sitt eierskap vokst med nesten 700%.

I 2015 ble eierselskapet Aspiro AB kjøpt av Project Panther Ltd., som eies av Shawn «Jay-Z» Carter. Senere gikk flere internasjonale artister inn på eiersiden, og i januar 2017 kjøpte det amerikanske teleselskapet Sprint en eierandel på 33% for 200 millioner dollar.

I mai 2018 offentliggjorde avisen *[[Dagens Næringsliv]]* resultatene av en undersøkelse som konkluderte med at selskapet hadde blåst opp antallet avlyttinger («streamings») for de to artistene Beyoncé, JayZ Carters kone, og Kanye West, som  sies å være en nær venn av ham, betydelig, og på den måten skaffet de to artistene betydelige merinntekter. Selskapet har avvist påstanden.. Den 27. juni 2023 ble saken henlagt på grunnlag av bevisets stilling.

I oktober 2019 lanserte selskapet det nye og innovative lydformatet Sony 360 Reality Audio.. I desember 2020 skrev Bloomberg rykter om at Jack Dorsey (Twitters grunnlegger) sitt  betalingsformidlingsselskap Square var interessert i å kjøpe TIDAL.. Den 4. mars 2021 ble det kunngjort at Square kjøper majoriteten i TIDAL for 297 millioner dollar (2,52 milliarder kroner), og at artisteierne blir med videre som deleiere.

### Nåværende CEO og styreleder
CEO, Jesse Dorogusker

Styreleder, Herman Kristiansen Johre  

### Tidligere ledelse og styre
TIDAL har tidligere CEOer inkludere Jeffrey Toig, Andy Chen og Peter Tonstad.

Tidligere styreleder,  Marte Ingulstad  

## Referanser


## Eksterne lenker
* 
*
Skolestredet (Oslo)

**Skolestredet** (tidligere **Skolestrædet**) var en gate i Pipervika i Oslo. Det var en kort gate fra Holmens gate til Skolegata. Gaten ble bortregulert ved saneringen i forbindelse med oppføringen av Oslo rådhus.

## Kilder
* 

## Eksterne lenker
* Kristiania oppmålingsvesens kart fra 1887 hos Oslo byarkiv
Manglerud ungdomshus

**Manglerud ungdomshus** er et fritids- og aktivitetshus med tilbud til ungdom på Manglerud i bydel Østensjø i Oslo. Det ble grunnlagt i 1986, og er en del av bydelens og kommunens satsing for å forebygge rus, kriminalitet og ekstremisme. De første årene lå Manglerudklubben i tilknytning til Manglerud senter, men ble flyttet til Plogveien 22, og har i dag samme adresse som Manglerud skole. Ved flytting til eget bygg ved skolen ble det gjennomført en omstrukturering, og klubben ble omgjort til Ungdomshus. Ungdomshuset tilbyr et bredere spekter av aktiviteter. Klubbrådet, bestående av ungdom er medvirker til å utforme aktivitetene og innholdet i huset.

Manglerud ungdomshus tilbyr flere kurs, og har et musikkverksted med øvingslokaler og innspillingsstudio for band og artister.

Ungdomshuset deltar i gjennomføringen av Ungdommens kulturmønstring (UKM) i bydel Østensjø hvert år.

## Se også
* Manglerud politistasjon
* Idrettslaget Manglerud Star
* Manglerud stasjon
* Manglerud senter
* Plogveien

## Eksterne lenker
*
Skolegata (Oslo)

**Skolegata** (tidligere **Skolegaden** og **Skolegaten**) var en gate i Pipervika i Oslo. Den gikk fra Vestbanen til Bakkegata, omtrent i retning vår tids Olav Vs gate. Før midten av 1800-tallet het den *Tanggaden*.

Ved nr. 8 lå i sin tid Pipervika politistasjon og et skolehus for fattigfolk som gav navn til gaten. Denne skolen ble avløst av Ruseløkka skole i 1871. Strøket endret mye karakter ved saneringen i forbindelse med oppføringen av Oslo rådhus. Politistasjonen ble revet rundt 1960.

Det samme navnet ble før byutvidelsen i 1878 brukt om det som nå heter Gøteborggata.

## Referanser


## Litteratur
* Oslo byleksikon: Skolegaten

## Eksterne lenker
* Kristiania oppmålingsvesens kart fra 1887 hos Oslo byarkiv
* Prosjekt Oslo-patriot, temahefte 11: Kristiania-prostitusjonen på 1800-tallet


Fil:Skolegaten 1 Johannes Holmsen c1910 OB.Z03506.jpg|O. Drogseth blikkenslagerforretning i Skolegata 1. Mellemgaten går til høyre for bygningen.
Fil:På hjørnet av Bakkegaten og Skolegaten i Vika c1900 Ukjent ARB 0037536.jpg|Skolegata går til venstre og Bakkegata til høyre for huset på dette bildet fra rundt 1900.
Nedre Hammersborggate (Oslo)

**Nedre Hammersborggate** var en gate på Hammersborg i Oslo. Den gikk fra Hospitalsgata via Hammersborg torv og skrått ned til Møllergata. Gateløpet forsvant da området ble sanert.

## Eksterne lenker
* Kristiania oppmålingsvesens kart fra 1887 hos Oslo byarkiv
Smedgangen (Oslo)

**Smedgangen** var en gate på Hammersborg i Oslo. Det var et smalt smug som gikk nordover fra Hospitalsgata mellom Grubbegata og Møllergata. Det blir der Oslos hovedbrannstasjon ligger i dag, nord for Møllergata 19.

Gaten er omtalt i Knut Hamsuns roman Sult (i tredje stykke), i skildringer som gir inntrykk av et mørkt, fattigslig og forfallent område. Hammersborgområdet ble sanert fra 1930-årene av da bergknauser ble sprengt bort og Henrik Ibsens gate (nå Hammersborggata) ble anlagt. I dag er det lite igjen som minner om det som var.

## Kilder
* 

## Eksterne lenker
* Kristiania oppmålingsvesens kart fra 1887 hos Oslo byarkiv
* Knut Hamsuns «Sult» hos Project Gutenberg
Røykenveien

**Røykenveien** finnes i flere kommuner:

* Røykenveien (Asker), følger fylkesvei 167 i Asker kommune fra krysset hvor Fv167 går fra å være Bleikerveien til å bli Røykenveien og går til den ender i krysset med Fylkesvei 165 i Grodalen i gamle Røyken kommune.
* Røykenveien (Lier), følger Riksvei 23 fra Linnes i Lier til kommunegrensen til Røyken kommune hvor Rv23 fortsetter som Spikkestadveien.
NM i stafetter 2014

**NM i stafetter 2014** var en del av NM i friidrett 2014, men ble arrangert som et eget stevne på i Grimstad 29. mai og 1. juni 2014. Arrangør var Sørild FIK. 

## Resultater, menn senior
### 4x100m
Finale:






### 4x400m






### 4x1500m






## Resultater, kvinner senior
### 4x100m






### 4x400m






### 4x800m






## Resultater, menn junior
### 4x100m
Medaljevinnere:




 



### 4x400m
Medaljevinnere:






### 4x1500m






## Resultater, kvinner junior
### 4x100m
Medaljevinnere:




 



### 4x400m
Medaljevinnere:






### 4x800m
Medaljevinnere:




 



## Kilder
* Norsk friidrett - NM stafetter 2014
Maurizio Arrivabene

**Maurizio Arrivabene** (født 7. mars 1957 i Brescia) Maurizio Arrivabene var teamsjef i Formel 1-teamet Scuderia Ferrari fra 2014 til 2018. Han ble utnevnt i november 2014, da han erstattet Marco Mattiacci.

## Karriere
Arrivabene har bakgrunn fra markedsføring og salg. I 1997 ble han ansatt i Philip Morris, og ble etterhvert visepresident for Marlboro Global Communication & Promotions i 2007 og visepresident for Consumer Channel Strategy and Event Marketing i 2011. Gjennom sitt arbeid hos Philip Morris ble han involvert i selskapets sponsoravtale (via sigarettmerket Marlboro) med Ferrari-teamet, og var fra 2010 medlem av Formel 1-kommisjonen som representant for alle sponsorer innen sporten.

23. november 2014 kunngjorde Ferrari at Arrivabene hadde blitt utnevnt til teamsjef, hvor han erstattet Marco Mattiacci, som bare hadde hatt stillingen siden han tok over fra Stefano Domenicali i april. Avgjørelsen om å velge Arrivabene ble tatt av Ferraris styreformann Sergio Marchionne, som begrunnet utnevnelsen med Arrivabenes «grundige forståelse ikke bare av Ferrari, men også av sportens styringsmekanismer og krav».

Han har også vært uavhengig styremedlem i fotballklubben Juventus siden 2012.

## Referanser
Oklahoma-territoriet

**Oklahoma-territoriet** (engelsk: *Oklahoma Territory*) var et amerikansk territorium som eksisterte fra 2. mai 1890 og fram til 16. november 1907, da det ble slått sammen med det tilliggende Indianerterritoriet og ble til delstaten Oklahoma.

2. mai 1890 ble den såkalte *Oklahoma organic act* vedtatt, og denne organiserte den østlige delen av Indianerterritoriet, og en landstripe helt i nordvest som da var kjent som No Man's Land (Ingenmannsland) til Oklahoma-territoriet. Denne landsstripen var uten territoriell tilknytning etter at Texas hadde sagt fra seg dette i 1850 for å kunne gå inn i unionen som slavestat. Reservatene i de nye territoriet ble da åpnet for settlere i en rush for nytt land i årene 1891 til 1893.

Det ble etablert syv nye fylker i territoriet. De ble opprinnelig nummeerert, mwen fikk siden navnene Logan County, Cleveland County, Oklahoma County, Canadian County, Kingfisher County, Payne County og Beaver County. Innvandringen av settlere i 1893 førte i tillegg til at følgende fylker ble lagt til Kay County, Grant County, Woods County, Garfield County, Noble County og Pawnee County. Territoriet ble tillført ytterligere et fylke i forbindelse med løsningen av en grensekonflikt med delstaten Texas, og dette fylket er i dag delt i Greer County, Jackson County, Harmon County og deler av Beckham County.

## Eksterne lenker
*
Puimayen

**Puimayen** er en by i Rocha-departementet i det sørøstlige Uruguay. Byen har 505 innbyggere.

## Befolkning
Puimayen har 505 innbyggere *(beregning 2011)*.

Kilde:

## Referanser


## Eksterne lenker
* Kart over Puimayen
Mellemgaten (Oslo)

**Mellemgaten** eller **Mellemgaden** var en gate i Pipervika i Oslo. Den gikk fra Strandbakken til Skolegata. Gaten ble bortregulert i forbindelse med oppføringen av Oslo rådhus.

## Kilder
* 

## Eksterne lenker
* Kristiania oppmålingsvesens kart fra 1887 hos Oslo byarkiv
Kari Elisabeth Kaski

**Kari Elisabeth Kaski** (født 1987) er en norsk miljøverner og tidligere politiker (SV). Hun var stortingsrepresentant for Oslo fra 2017 til 2025.

## Liv og virke
Kaski er fra Kirkenes i Finnmark, men har bodd i Oslo siden 2005. Hennes politiske bakgrunn er først og fremst fra miljøbevegelsen; hun meldte seg inn i SV etter terrorangrepene i Norge 2011. 

Hun var medlem av sentralstyret i Natur og Ungdom fra 2008 til 2011. Fra 2009 var hun engasjert som politisk rådgiver for Zero Emission Resource Organisation (ZERO), og fra 2012 til 2015 nestleder og politisk ansvarlig i ZERO.

Hun ble valgt til partisekretær i SV på landsmøtet på Gardermoen i mars 2015. Hun etterfulgte Silje Schei Tveitdal i stillingen. Hun gikk av i 2017 og ble etterfulgt av Audun Herning.

Hun var en av feministene bak et opprop for inkluderende kvinnekamp i 2020.

Kari Elisabeth Kaski er eldre søster av Ragnhild Kaski, tidligere generalsekretær i AUF.

## Stortingskomitéer
* 2024–2025: 1. nestleder i Næringskomiteen
* 2021&ndash;2024: 2. nestleder i Finanskomiteen og medlem av SVs gruppestyre
* 2017&ndash;2021: Medlem av Finanskomiteen, innpisker og medlem av SVs gruppestyre

## Referanser




## Eksterne lenker
* 
* 
*
Muus (slekt)

**Muus** er en norsk slekt av dansk herkomst som regner sitt norske utspring fra sorenskriver Niels Rasmussen Muus (1595–1663) i Hedmark med flere etterkommere blant annet på Snåsa i Nord-Trøndelag, som ordførerne Nils og Peter Muus.

I Danmark finnes en del borgerlige Muus-slekter, samt to utdødde adelige Muus-slekter:  Muus til Ullerup og Muus til Stenalt.  Den svenske adelsslekten Thott hadde en del inngifte mot  Muus, Mus, Muss, Musse, Mussæ, som har vært variasjoner over navnet, i tillegg til Mws.
Christian_Muus.jpg | Christian Muus (1656–1711) sogneprest Oslo 1694
HjalmarSejerstedFalk-OB.F05873b.jpg | Hjalmar Falk (1859–1928) ble språkprofessor 


## Referanser


## Litteratur
*
*
Chalk’s Ocean Airways Flight 101

**Chalk's Ocean Airways Flight 101** var en flystyrt som fant sted 19. desember 2005. Flyet, et Grumman G-73 Mallard på vei fra Fort Lauderdale i USA til Bimini på Bahamas, styrtet like etter take-off ved Miami Beach. 

Årsaken til styrten var at den høyre vingen på et flyet brakk av, og flyet krasjet rett utenfor Miami Beach. Alle ombord blir drept. Etterforskerne oppdaget senere at flyet krasjet grunnet metalltretthet som var et resultat av dårlig vedlikehold, finansielle problemer hos Chalk's og en svikt i inspeksjonsrutinene til FAA .

## Referanser
Flash Airlines flyvning 604

**Flash Airlines flyvning 604** var en internasjonal passasjerflyvning fra Sharm el-Sheikh internasjonale lufthavn i Egypt til Charles de Gaulle internasjonale lufthavn i Frankrike 3. januar 2004. Rett etter avgang svingte flyet mot høyre og kom ut av kurs. Piloten rettet opp flyet, men det svingte nok en gang mot høyre. Denne gangen rettet piloten ikke opp flyet. 737-flyet rullet enda mer over, og gikk ned i Rødehavet. Alle ombord ble drept. Det er fortsatt uenighet mellom etterforskerne om hva som egentlig var årsaken til flyet. Det er den ulykken med en Boeing 737-300 som har krevd flest liv.

## Flyet
Flyet, en Boeing 737-3Q8 ble operert av Flash Airlines, som var et privat flyselskap. Det ble opprinnelig levert til TACA Airlines i 1992. Det ble også operert av Color Air og Mediterranean Airlines før Flash Airlines.

Vraket sank til 1000 meter dybde i Rødehavet, noe som gjorde det vanskelig å få tak i flyets sorte bokser, taleregistratoren og ferdsskriveren. Disse ble funnet to uker etter ulykken. Vedlikeholdsrapporter fra flyet fantes kun i ett eksemplar, som ble ødelagt i ulykken, dermed var det ingen backup-kopier.

## Passasjerer og besetning

Khadr Abdullah var flyvningens kaptein. Han var 53 år, og hadde nesten  flytimer. Amr Shaafei var andrepilot, og var bare 25 år, med mindre enn 800 timer erfaring. Ashraf Abdelhamid var under opplæring som andrepilot, og satt i førerkabinen med kapteinen og andrepiloten.

De fleste passasjerene var franske turister fra Paris-området. En provisorisk passasjerliste fra 5. januar 2004 meldte at tolv fullstendige familier var ombord. Familiemedlemmer fra 17 familier møtte opp på Charles de Gaulle lufthavn for å ta i mot flyet, noe som ga indikasjoner på at hele familier omkom på flyvningen.

## Referanser
Stortingsvalget 2013 i Sømna

**[[Stortingsvalget 2013]] i Sømna** ble avholdt 9. september 2013 i Sømna kommune i Nordland.
Det var  stemmeberettigede velgere i Sømna; av disse avga  stemme. De godkjente stemmene fordelte seg slik på partiene:

## Referanser
Kampen for tilværelsen (norsk TV-serie)

***Kampen for tilværelsen*** er en norsk dramaserie som gikk på NRK1 fra 2014 til 2015. Serien handler om den unge, polske akademikeren Tomasz som reiser til Norge for å hente penger fra en far han aldri har truffet. Vel fremme i Oslo kommer han i kontakt med en privilegert og velmenende gruppe borgere i Ullevål Hageby i Oslo vest. Manus er ved Erlend Loe, Per H. V. Schreiner og Bjørn Olaf Johannessen. 

Serien vant Gullruten 2015 i klassen beste manus - drama (Loe, Schreiner og Johannessen). I tillegg var den nominert til ytterlige fem priser: beste TV-drama, beste kvinnelige skuespiller (Trine Wiggen), beste mannlige skuespiller (Bartek Kaminski), beste foto - drama () og beste original musikk (Gaute Tønder). Under Gullruten 2016 vant serien klassene beste foto TV-drama (Odd Reinhardt Nicolaysen) og beste regi TV-drama (Thomas S. Torjussen). I tillegg var den nominert i ytterlige seks klasser: beste TV-drama, beste kvinnelige skuespiller (Lena Kristin Ellingsen), beste mannlige skuespiller (Bartek Kaminski), beste foto TV-drama (Tone Gjerde), beste manus TV-drama (Loe, Schreiner og Johannessen) og beste originalmusikk (Gaute Tønder).

Første sesong ble i snitt sett av 450 000.

## Produksjon
Produksjonskostnadene var på rundt 80 millioner.

## Skuespillere
* Bartek Kaminski
* Lena Kristin Ellingsen
* Øystein Røger
* Mads Ousdal
* Nils Sletta
* Sigrid Husjord
* Tone Beate Mostraum
* Ola G. Furuseth
* Trine Wiggen
* Kjersti Botn Sandal
* Nils Jørgen Kaalstad
* Janusz Chabior
* Christian Skolmen
* Nini Bakke Kristiansen
* Jannik Bonnevie
* Ingar Helge Gimle
* Kai Remlov
* Monica Hjelle
* Sven Nordin

## Referanser


## Eksterne lenker
*
Guthrie

**Guthrie** er en by og administrasjonssetet i Logan County i Oklahoma i USA, med  innbyggere (2010), en 2,7 prosent økningen fra innbyggertallet på  ved folketellingen i 2000.

Byen inngår i det urbane området i tilknytning til Oklahoma City og ligger rundt 50 km nord for denne.

Byen er i dag viktig på grunn av alle dens bygninger fra sluttet av 1800-tallet og begynnelsen av 1900-tall, særlig i viktoriansk stil, noe som gjør at den er registrert i National Register of Historic Places.

## Historie
Byen ble opprinnelig anlagt i mars 1887 som en stasjonsby kalt Deer Creek på Southern Kansas Railway, senere Atchison, Topeka and Santa Fe Railway. Navnet ble senere endret til Guthrie, etter juristen John Guthrie fra Topeka i Kansas.

Guthrie var administrasjonssetet for Oklahoma-territoriet, opprettet i 1890, og delstaten Oklahomas første hovedstad. Oklahoma-territoriet ble etablert for å frigjøre områder fra urinnvånerne, som ble fortrengt til Indianerterritoriet i den østlige delen av dagens delstat. Dette førte til en voldsom innvandring av ikke-indianske settlere i årene 1889-93, og byen vokste i løpet av disse årene til dagens størrelse. Det ble en moderne by, både arkitektonisk med bygninger i tegl og stein, men også med innlagt, offentlig vann og avløp, elektrisitet, offentlig kollektivtrafikk og parkeringshus i flere etasjer for hester og vogner. Byen ble derfor kalt «Queen of the Prairie» (Præriens dronning).

Guthrie hadde vekst som territoriets hovedstad, men denne kom i skyggen av den økende økonomiske betydningen som Oklahoma City opplevde tidlig på 1900-tallet. Oklahoma City hadde lyktes i å ble er jernbaneknutepunkt for flere jernbanesystemer og hadde fått etablert flere store virksomheter innen særlig kjøttpakking. Lederne i forretningslivet i Oklahoma City begynte tidlig å arbeide for at hovedstaden skulle flyttes til Oklahoma City etter at delstaten hadde blitt opprettet i 1907. I 11. juni 1910 ble det avholdt en egen fokeavstemning om spørsmålet, og  stemte for Oklahoma City,  for Guthrie og  for Shawnee.

Etter av hovedstadsfunksjonene ble flyttet, begynte en nedgangstid for Guthrie, med synkende folketall og den ble snart forbigått av Muskogee som Oklahomas nest største by, og senere også av Tulsa. Flyttingen ble oppretthold av Oklahomas høyesterett den 9. februar 1911 og av USAs høyesterett i 29. mai 1911.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Flyulykken på Kastrup 1947

**Flyulykken på Kastrup 1947** var en flyulykke hvor den svenske arveprinsen Gustav Adolf mistet livet.
Ulykken inntraff den 26. januar 1947 da en Douglas DC-3 fra det nederlandske flyselskapet KLM underveis fra Amsterdam-Schiphol til Stockholm/Bromma hadde mellomlandet på Kastrup lufthavn i København.

Da flyet skulle ta av hadde høyderoret låst seg fordi parkeringslåsen ikke var blitt fjernet. Flyet steg til 50 meter og styrtet i bakken. Alle ombord, 16 passasjerer og seks besetningsmedlemmer mistet livet. Blant passasjerene var det, foruten arveprinsen flere internasjonalt kjente, bl a. den amerikanske sangerinnen Grace Moore.

## Referanser


## Eksterne lenker
*
Strandgaten (Oslo)

**Strandgaten** eller **Strandgaden** var en gate i Pipervika i Oslo. Den gikk fra Bakkegata til Skolegata, parallelt med Sjøgaten (*Søgaden*). Gaten ble bortregulert ved saneringen i forbindelse med oppføringen av Oslo rådhus.

## Kilder
* 

## Eksterne lenker
* Kristiania oppmålingsvesens kart fra 1887 hos Oslo byarkiv
Strandbakken (Oslo)

**Strandbakken** var en gate i Pipervika i Oslo. Det var en forholdsvis kort gate som gikk fra Strandgaten til Bakkegata. Gaten ble bortregulert ved saneringen i forbindelse med oppføringen av Oslo rådhus.

## Kilder
* 

## Eksterne lenker
* Kristiania 1910 (Kartutsnitt hos Oslo byarkiv)
Sjøgaten (Oslo)

**Sjøgaten** eller **Søgaden** var en gate i Pipervika i Oslo. Den var den ytterste gaten mot havnen. Den gikk fra enden av Engens gate foran Vestbanen og i en bue over det området der Rådhusplassen nå ligger, til Tordenskiolds plass. Gaten ble anlagt i 1845 og fikk offisielt navnet *Søgaden* i 1864. Det var bebyggelse bare på nordsiden, mens sørsiden vendte mot havnen. I likhet med store deler av området ble bebyggelsen her revet da Oslo rådhus ble oppført, og gaten ble bortregulert.

## Kilder
* 

## Eksterne lenker
* Kristiania oppmålingsvesens kart fra 1887 hos Oslo byarkiv
Snekkergangen (Oslo)

**Snekkergangen** (eller **Snedkergangen**) var en gate på Hammersborg. Den gikk nordover fra Hospitalsgata omtrent i forlengelsen av Grubbegata, som da endte ved Hospitalsgata i nord. Så gikk den 
i vinkel til Hammersborg torv ved Nedre Hammersborggate. Gaten forsvant med saneringen av området.

## Eksterne lenker
* Kristiania oppmålingsvesens kart fra 1887 hos Oslo byarkiv
Betty Ehrenborg

**Katarina Elisabet (''Betty'') Ehrenborg** (gift Posse af Säby; født 22. juli 1818 på Råbäck i Skaraborgs län, død 22. juli 1880 i Södertälje) var en svensk pedagog, forfatter og salmedikter. Hun blir regnet som en av den svenske søndagsskolens grunnleggere. Betty Ehrenborg blir ofte omtalt med det doble etternavnet «Ehrenborg-Posse». Dette er en senere konstruksjon som hun selv aldri brukte. Etter at hun ble gift skrev hun selv navnet sitt som **«Betty Posse»**, som forfatter beholdt nun navnet «Betty Ehrenborg» og forkortelsen «B. E-g.».

## Biografi
Betty Ehrenborg var datter av justitieombudsmannen Casper Isaac Michael Ehrenborg og Anna Fredrica Carlqvist, som var av borgerslekt og datter av en handelsmann i Karlstad. Også Bettys mor skrev åndelige sanger. Bettys bror, Richard Ehrenborg var brukseier i Lindesberg. Etter at hun kom hjem fra en lengre studiereise til England i 1851, praktiserte Betty sin nye kunnskap å brorens herregård Bohr, der hun bød inn de unge området til søndagsskole.

Hun arbeidet som guvernante fra 1846 til 1848. Fra 1852-53 studerte hun ved British and Foreign School i London. Da hun kom tilbake til Sverige, begynte hun å jobbe i avisen *Väktaren* og ble med i redaksjonen i 1856. Hun var lærer ved Diakonissanstalten i Stockholm i 1853, grunnla og drev en skole på Bårs bruk på Lindesberg i 1855-56 og var forstander på et lærerinneseminar i Stockholm i årene 1856-62. 

Hun giftet seg i 1856 med friherre Johan August Posse af Säby, aktuar i Riksarkivet, og ble mor til afrikamisjonærene August Posse og Hedvig Posse.

## Salmeforfatterskap
Mest kjent av Ehrenborgs originalsalmer er «Så älskade Gud världen all» fra 1856, som ble tatt med i salmebøkene *[[Nya Psalmer]]* (1920), *[[1937 års psalmbok]]* og *[[Den svenska psalmboken 1986]]*. Blant hennes øvrige sangerer blant annet hennes påskesalme «O Jesus, jag häpnar för kärleken stora». Hun er og representert i *Den svenska psalmboken 1986* med fire bearbeidede eller oversatte salmer. To av disse er også med i *[[Norsk salmebok 2013]]*. («Morgon mellan fjällen» [Også N13], «Just som jag är, ej med ett strå», «Klippa, du som brast för mig» og «Här en källa rinner» [Også N13]) I tillegg har hun også hatt sanger med i salmebøker som *[[Svensk Söndagsskolsångbok 1908]]* og *[[Svenska Missionsförbundets sångbok 1920]]* (SMF 1920) og andre frikirkelige bøker. 

Betty Ehrenborg gav ut tre hefter kalt *[[Andeliga sånger för barn]]* i 1852 og 1856. I den siste ble G. Berggrens oversettelse av Abel Burckhardts «När juldagsmorgon glimmar» publisert, noe som førte til en misforståelse om at det var Ehrenborg som hadde stått for oversettelsen.

## Referanser


## Litteratur
* Gabriel Anrep, *Svenska adelns Ättar-taflor*, volym 1
* Oppføring i Svenskt biografiskt lexikon

## Eksterne lenker
* Svensk Wikisource med flere av Ehrenborgs salmetekster.
* Betty Ehrenborgs dagbok
Stortingsvalget 2013 i Sørfold

**[[Stortingsvalget 2013]] i Sørfold** ble avholdt 9. september 2013 i Sørfold kommune i Nordland.
Det var  stemmeberettigede velgere i Sørfold. Av disse avga  stemme. De godkjente stemmene fordelte seg slik på partiene:

## Referanser
Waitangi (Chathamøyene)

**Waitangi** er et tettsted på Chathamøyene sør for New Zealand. Stedet er den største bosetningen på øyene og har flere av sentrumsfunksjonene. Antallet innbyggere er ukjent, men antas å være rundt halvparten av Chathamøyenes totale befolkning på 600 personer.

## Referanser
Waitangi

**Waitangi** kan vise til:
* Waitangi (Chathamøyene) i New Zealand
* Waitangi (Northland) i New Zealand
* Waitangi (zoologi), en slekt av krepsdyr
Waitangi (Northland)

**Waitangi** er et tettsted i Bay of Islands på Nordøya på New Zealand. Det ligger ved byen Paihia rundt 60 kilometer nord for Whangarei.

Waitangi er stedet der Waitangitraktaten ble underskrevet 6. februar 1840. Huset (Treaty House) der det ble underskrevet er i dag et nasjonalt kulturminne.

## Referanser
Tuninter Flight 1153

**Tuninter Flight 1153** var en internasjonal passasjerflyvning fra Italia til Tunisia. Den 6. august 2005 styrtet flyet, en ATR 72 på vei fra Bari i Italia til Djerba i Tunisia i Middelhavet. Åraken til flystyrten var at flyet gikk tom for drivstoff og var nødt til å nødlande på havet i nærheten av Palermo, Italia. Av de 39 personene ombord, mistet 16 livet sitt. Årsaken til ulykken var  installasjonen av en drivstoffmåler (FQI) som var ment for den mindre modellen ATR 42. Dette førte til at pilotene fikk feil målinger av mengden bensin ombord; høyere målinger ble gitt enn den mengden som faktisk var ombord. Pilotene brøt også sine rutiner ved at de tok av uten å ha med kvittering for hvor mye drivstoff som hadde blitt fylt.

## Referanser
Adam Air Flight 574

**Adam Air Flight 574** var en innenriks passasjerflyvning mellom de to indonesiske byene Surabaya og Manado. Den 1. januar 2007 styrtet flyet, et Boeing 737-4Q8, i Makassarstredet midtveis i flyvningen. Årsaken til ulykken var at pilotene koblet fra autopiloten mens de prøvde å fikse navigasjonssystemet, noe som førte til at flyet stupte i havet. Flyvningen var operert av Adam Air, og var selskapets eneste ulykke med tap av liv gjennom dets tre år lange historie. 

Alle de 102 personene om bord omkom i ulykken, som er den dødeligste med en Boeing 737-400-maskin.

## Flyet
Flyet var en Boeing 737-4Q8 med serienummer 24070, registrert PK-KKW, produsert i 1989. Flyet var en del av flåten til AdamAir fra 1. desember 2005. Før det hadde det fløyet for Dan-Air London, British Airways, GB Airways, National Jets Italy, JAT Airways med flere. Flyet hadde  flytimer, og var sist erklært flydyktig 25. desember 2005.

## Passasjerer og besetning
Kaptein ombord var 47 år gamle Refri Agustian Widodo fra Indonesia, som hadde jobbet i Adam Air siden 2006. Han hadde mer enn  timer erfaring, hvorav mer enn  av disse som kaptein.

Andrepiloten var 36 år gamle Yoga Susant, som hadde jobbet i Adam Air siden 2006. Han hadde omtrent  timer erfaring, hvorav 1000 i Boeing 737.

Det var 99 indonesiske statsborgere, og tre amerikanske. Hele besetningen var fra Indonesia.

## Referanser
Air Algérie Flight 5017

**Air Algérie Flight 5017** (**AH5017**/**DAH5017**) var en internasjonal passasjerflyvning fra Burkina Faso til Algerie som den 24. juli 2014 styrtet i Mali. Flyvningen var operert av en MD-83-maskin av Swiftair for Air Algérie, og hadde 110 passasjerer og en besetning på seks om bord. Flyet forsvant fra radar omtrent 50 minutter etter avgang. Ingen av personene om bord overlevde.

Myndighetene i Mali etterforsket ulykken sammen med Bureau d'Enquêtes et d'Analyses pour la Sécurité de l'Aviation Civile, den franske havarikommisjonen. 

## Ulykken
Flight 5017 tok av fra Ouagadougou lufthavn klokka 01.15 lokal tid (UTC), og hadde beregnet ankomst til Houari Boumedienne lufthavn kl. 5.15.

Flyet nådde cruise-høyde på FL310 22 minutter etter avgang, og fløy da i 280 knop. Omtrent to minutter senere begynte det å miste fart, men holdt høyden, selv om farten sank til under 200 knop. Flyet begynte å synke, og farten sank til rundt 160 knop, før det gikk inn i en venstresving, og falt fortere. Datainformasjonen fra flyets ferdsskriver stoppet kl. 01.47, ett sekund før flyet styrtet i bakken.

## Referanser
Fredrik Engelke

**Fredrik Engelke** (født 14. september 1848 i Halmstad, død 7. juli 1906) var en svensk tegnelærer, sangbokutgiver og salmedikter. Han er representert med en salme i *[[Norsk salmebok 2013]]*.

Etter å ha blitt konfirmert, bestemte Engelke seg for å bli prest, men ble hindret i dette av dårlig helse. Ifølge Oscar Lövgrens *Sång och psalmlexikon* studerte han i stedet ved Konstakademien i Stockholm fra 1869 til 1875 for å bli tegnelærer. Han jobbet som dette i Halmstad, men på grunn av tiltagende døvhet sluttet han i mars 1900, og gikk aldri tilbake til læreryrket. Sammen med konen, Maria, drev han fra 1884 et sjømannshjem på Söder i Halmstad. Han døde på Emmahults gård, som han hadde kjøpt på sønnen Samuels regning i Nättraby i Blekinge. Hans, konens og sønnens grav ligger på Nättraby kirkes kirkegård.

Fredrik Engelke gjorde mye arbeid for søndagsskolen, og skrev flere sanger og dikt med herrnhutistiskt anslag med mye «blod og sår». Sangene ble gitt ut i en serie på seks sanghefter med tittelen *Lofsånger och Andeliga Wisor i nådene* i perioden 1871–75 (LAW I-VI). Hefte I 1871, II og III 1872, IV 1873, V 1874 og VI 1875.

Han hjalp Hanna Ouchterlony å oversette de 44 sangene til Frelsesarmeens første *[[Frälsningsarméns sångbok]]* som kom ut i 1882. Engelke sluttet seg til den nyevangeliske vekkelsen og senere til Svenska Missionsförbundet.

## Referanser


## Eksterne lenker
* Biografisk artikkel hos Immanuelskyrkan 
* Svensk Wikisource har originaltekster fra Engelke
Otto Frello

**Otto Frello** (1924–2015) var en dansk kunstmaler og illustratør. 

Frellos motivverden er en fantasifull blanding av fortid og nåtid, ofte krydret med 1700-tallets københavnermiljø. Mange av hans bilder finnes i samlingen til Varde museum i Varde.

## Monografier
Museet for Varde By og Omegn – Varde museum – har utgitt flere bøker om Frello og hans kunst:

* 1994: *Otto Frello – den ukendte maler*
* 1994: *Otto Frello – en utidig maler*
* 2014: *Otto Frello – I fantasiens landskab…*

## Referanser


## Eksterne lenker
* Hjemmeside med bilder
Stortingsvalget 2013 i Lødingen

**[[Stortingsvalget 2013]] i Lødingen** ble avholdt 9. september 2013 i Lødingen kommune i Nordland.
Det var  stemmeberettigede velgere i Lødingen. Av disse avga  stemme. De godkjente stemmene fordelte seg slik på partiene:

## Referanser
Svartkruttskyting

**Svartkruttskyting** er en skytesport hvor det skytes med antikke våpen fra svartkruttperioden eller kopier av disse. Det norske forbundet for svartkruttskyting er Norsk Svartkruttunion (NSU), som internasjonalt er tilsluttet Muzzle Loading Association International Committee (MLAIC) og Muzzle Loading Association Scandinavian Committee (MLASC).

## Se også
* Westernskyting
* Metallsilhuett
Volgatyskere

**Volgatyskere**, også kjent som **russlandstyskere**, var etniske tyskere som levde langs Volgaelven i den sørøstlige delen av europeisk Russland, rundt Saratov og videre sør. Volgatyskerne er etterkommere av tyskere som innvandret til Russland på 1700-tallet, og fikk beholde sitt språk, kultur, tradisjoner, og kirker. I løpet av 1800-tallet og 1900-tallet emigrerte mange til Nord- og Sør-Dakota, og andre stater i vestlig USA, samt Canada og Sør-Amerika (hovedsakelig Argentina og Brasil). 

De fikk en egen autonom sovjetrepublikk i 1924 (Volgatyskernes autonome sosialistiske sovjetrepublikk). Etter den tyske invasjonen av Sovjetunionen i 1941 ble volgatyskerne sett på som potensielle kollaboratører. Republikken ble oppløst og innbyggerne ble deportert til Sentral-Asia og Sibir, hvor mange tusen døde. Etter krigen ble noen tyskere fordrevet til Vesten. Ved slutten av 1980-årene flyttet mange etniske tyskere som fortsatt befant seg i Sovjetunionen til Tyskland.

## Se også
* Baltiske tyskere
* Fordrivelsen av tyskere etter annen verdenskrig
* Bessarabiske tyskere
* Liste over regjeringssjefene i Volgatyskernes autonome sosialistiske sovjetrepublikk

## Referanser
VM i curling for menn 2015

**Verdensmesterskapet i curling for herrer 2015** var det 57. VM i curling for herrer. Mesterskapet ble arrangert av World Curling Federation og avviklet i arenaen Halifax Metro Centre i Halifax i Nova Scotia i Canada fra 28. mars til 5. april 2015. Canada var VM-vertsland for 22. gang, men det var første gang mesterskapet ble avholdt i Nova Scotia.

Sverige (med Niklas Edin) ble verdensmestere etter å ha slått Norge (med Thomas Ulsrud) 9–5 i finalen. Norges lag besto av Thomas Ulsrud, Torger Nergård, Christoffer Svae, Håvard Vad Petersson, Markus Høiberg og trener Pål Trulsen. Hjemmefavorittene Canada (med Pat Simmons) tok bronse.

## Referanser


## Eksterne lenker
* 
* Offisielle nettsider
Øvre Hammersborggate (Oslo)

**Øvre Hammersborggate** var en gate på Hammersborg i Oslo. Den gikk fra nordover fra Hospitalsgata til Hammersborg torv. Gateløpet forsvant da området ble sanert.

## Eksterne lenker
* Kart fra 1900 hos Oslo byarkiv
Ringsgangen (Oslo)

**Ringsgangen** var en gate i Pipervika i Oslo. Den gikk fra Klingenberggata til Munkedamsveien. Gaten ble opparbeidet i 1860-årene. Østre del av gateløpet forsvant under bygninger i 1930-årene, samtidig med saneringen ved oppføringen av rådhuset. Det er fortsatt spor etter vestre del av gaten i form av publikumsutgang fra Saga kino til Munkedamsveien. Dette blir nordvest for (bakom) Olav Vs gate 1.

Christiania bad lå i sin tid i nr. 3, og Nationaltheatret hadde kulisselager og verksted i nr. 4.

## Kilder
* 

## Eksterne lenker
* Kart fra 1900 hos Oslo byarkiv
Sorgenfribakken (Oslo)

**Sorgenfribakken** gikk i sin tid øst og sør for Trefoldighetskirken på Hammersborg i Oslo, fra Schandorffs gate og rundt kirken til Akersgata.

Hammersborg har navn etter kapellan Jens Christophersen Hammer, som omkring 1720 eide denne løkken, en tidligere husmannsplass på Bymarken. Rundt løkken vokste det i 1740-årene fram en forstad med småhus oppført for militære som måtte flytte fra Hovedtangen ved Akershus festning.

Løkken fikk senere navnet Sorgenfri, og den siste hovedbygningen ble oppført onkring 1812. I 1821 ble den kjøpt av konditor Paul Caspary fra Sveits og brukt som serveringssted. Her holdt Studentersamfundet i flere perioder sine møter i 1820- og 30-årene. I 1849 kjøpte Christiania kommune Sorgenfri som tomt for Trefoldighetskirken, innviet i 1858. Løkkebygningen ble brukt som sykehus til 1903. Den ble revet i 1923, og resten av forstadsbebyggelsen «sanert» i 1920-årene, da Margaretakyrkan og Deichmanske bibliotek ble oppført. I et uthus hadde kunstnerne Julius Middelthun, Axel Ender og Gustav Vigeland atelier.

## Kilder
* 

## Eksterne lenker
* Kart fra 1900 hos Oslo byarkiv
Grengangen (Oslo)

**Grengangen** var en gate på Hammersborg. Den gikk nordøstover fra Bjerggaden til en sidegate til Hammersborg torv. Det blir litt øst for Trefoldighetskirken og sør for Krist kirkegård.

Gaten ble bortregulert i forbindelse med oppføringen av Deichmanske bibliotek i 1930-årene.

## Eksterne lenker
* Kart fra 1900 hos Oslo byarkiv
Vaskeribakken (tidligere gate i Oslo)

**Vaskeribakken** var en gate på Hammersborg. Det var fra 1864 til 1920-årene en liten veistubb mellom Møllergata og Torggata der Hammersborggata går i dag. Navnet kommer av bade- og vaskeanstalten på nordsiden (Torggata 16), som senere ble Torggata bad, og som også har gitt navn til Badstugata.

I 2014 ble det samme navnet tatt i bruk for en vei på Lambertseter.

## Kilder
* 

## Eksterne lenker
* Kart fra 1900 hos Oslo byarkiv
Émile Mâle

**Émile Mâle** (født 2. juni 1862 i Commenty i Auvergne i Frankrike, død 6. oktober 1954 i klosteret Chaalis i Fontaine-Chaalis i Oise) var en fransk kunsthistoriker, en av de første til å studere fransk middelalderkunst av sakral art og hvordan den var influert av østeuropeisk ikonografi. Han var medlem av Académie française, og leder for Académie de France à Rome.

## Liv og virke
Mâle gikk på skole i École normale supérieure og fikk sin eksamen derfra i 1886. Han underviste retorikk i Saint-Étienne og deretter ved Universitetet i Toulouse. Han fikk sin doktorgrad i 1899. Etter å ha undervist et kurs om kristen kunsthistorie ved Sorbonne siden 1906, fikk han lærestolen i kunsthistorie der i 1912. Han etterfulgte Louis Duchesne som leder av Det franske institutt i Roma, 1923-1937.  Blant Mâles mange bidrag til forståelsen av eldre kunst kan nevnes han utredninger om ikonografi og bruk av allegori i religiøs kunst.

## Verker
* *Quomodo Sybillas recentiores artifices representaverint* (1899)
* *L'Art religieux du XIIIe siècle en France* (1899) - doctoral thesis. Translated into English as *The Gothic Image: Religious Art in France of the Thirteenth Century* from 3rd edition of 1910, 1913, Dent & Co., London, Dover Books US (omitting "The Gothic Image" from title, still in print), and other editions.
* *L'Art religieux de la fin du Moyen Âge en France* (1908) also in English, Princeton 1986, *Religious Art in France: The Late Middle Ages: A Study of Medieval Iconography and Its Sources* (ISBN 0-691-09914-6)
* *L'Art allemand et l'art français du Moyen Âge* (1917)
* *L'Art religieux au XIIe siècle en France* (1922) also in English, Princeton 1978
* *Art et artistes du Moyen Âge* (1927), also in English, Black Swan Books, 1986 *Art and Artists of the Middle Ages* (ISBN 0-933806-06-X)
* *L'Art religieux après le Concile de Trente, étude sur l'iconographie de la fin du XVIe, du XVIIe et du XVIIIe siècles en Italie, en France, en Espagne et en Flandre* (1932)
* *Rome et ses vieilles églises* (1942) trans. *The Early Churches of Rome*, Ernest Benn Ltd., London 1960.
* *Les Mosaïques chrétiennes primitives du IVe au VIIe siècle* (1943)
* *L'Art religieux du XIIe au XVIIIe siècle* (1945) and English translation: *Religious Art from the Twelfth to the Eighteenth Century* (ISBN 0-691-00347-5)
* *Jean Bourdichon: les Heures d'Anne de Bretagne à la Bibliothèque nationale* (1946)
* *Les Grandes Heures de Rohan* (1947)
* *Notre-Dame de Chartres* (1948) also in English, *Chartres*, Harper & Row, 1983
* *La Fin du paganisme en Gaule et les plus anciennes basiliques chrétiennes* (1950)
* *La Cathédrale d'Albi* (1950)
* *Histoire de l'art* (2 volumes, 1950, editor)
* *Les Saints Compagnons du Christ* (1958, posthum publikasjon)

## Referanser


## Litteratur
* Gilberte Émile-Mâle, *Émile Mâle. Souvenirs et correspondence de jeunesse*, Nonette : Éditions CRÉER, 2002

## Eksterne lenker
* 
* Biography
* The Gothic Cathedral , excerpts by Émile Mâle
* Website of the Académie française
* L'art religieux du XIIIe siècle en France (Google eBook), 1898
Kirkegårdsgangen (Oslo)

**Kirkegårdsgangen** var en gate på Hammersborg i Oslo som nærmest har gått i oppløsning etter omreguleringer, skjønt det finnes fortsatt spor etter den.

Opprinnelig var Schandorffs gate en del av Kirkegårdsgangen, som så fortsatte langs nordsiden av Krist kirkegård (først parallelt med en del av Fredensborgveien på sørsiden av en husrekke). Noe av gangveisystemet i nordkant av Kristparken ned mot Møllergata skal representere rester av Kirkegårdsgangen.

## Kilder
* 

## Eksterne lenker
* Kart fra 1900 hos Oslo byarkiv
Tverrelva (Stryn)

**Tverrelva** er ei elv i Stryn kommune. Den er ei sideelv til Sunndøla i Strynevassdraget. Elva er  lang, og har et nedbørfelt på .

Elva har utspring fra Tystigbreen, og renner først mot vest gjennom Tverrelvskaret. Senere snur den mot sør og faller ned den bratte dalsiden til Sunndalen. Elva deler seg her i to deler, hvorav den største danner Tverrelvfossen før den munner ut i Sunndøla, mens en mindre grein renner ned mot Sunndalssætra og munner ut i Sunndøla en halv kilometer øst for fossen.

Strynevassdraget ble vernet mot kraftutbygging i Verneplan IV for vassdrag i 1993. Hele elveløpet ligger innenfor Breheimen nasjonalpark.

## Referanser
Ipsos

**Ipsos** er et fransk selskap som tilbyr meningsmålinger, markedsundersøkelser og annen anvendt samfunnsforskning. Selskapet ble stiftet i 1975 og har hovedkontor i Paris. Det er notert på Euronext Paris.

Ipsos har virksomhet i 87 land.

## Referanser


## Eksterne lenker
*
Deval Eminovski

**Deval Eminovski** (født 15. oktober 1954) er en svensk tidligere fotballspiller og nåværende fotballtrener. Eminovski, som var midtbanespiller, spilte 49 kamper og scoret fire mål for Malmö FF i Allsvenskan fra 1984 til 1988.

## Referanser


## Litteratur
*
Erik Levin

**Erik Levin** var en svensk fotballspiller. Levin, som var forsvarsspiller, spilte 48 kamper og scoret ett mål for Malmö FF i Allsvenskan fra 1937 til 1945.

## Referanser


## Litteratur
*
Sune Andersson

**Sune Andersson** er navnet til flere personer:

*Sune Andersson (fotballspiller, født 1898) (1989–1981), svensk fotballspiller, aktiv for IF Olympia og Djurgårdens IF fra før 1917 til 1931
*Sune Andersson (fotballspiller, født 1921) (1921–2002), svensk fotballspiller og OL-deltaker
*Sune Andersson (fotballspiller for Malmö FF), svensk fotballspiller, aktiv for Malmö FF fra 1935 til 1939
Sune Andersson (fotballspiller for Malmö FF)

**Sune Andersson** var en svensk fotballspiller. Andersson, som var spiss, spilte 44 kamper og scoret ti mål for Malmö FF i Allsvenskan fra 1935 til 1939.

## Referanser


## Litteratur
*
Sunndøla

**Sunndøla** er ei elv i Stryn kommune. Den er ei sideelv til Hjelledøla i Strynevassdraget. Elva er 14,9 kilometer lang, og har et nedbørfelt på . Middelvannføringen ved munningen er .

## Elvas løp
Elva har utspring fra Sygneskarsbreen, og renner først mot nord gjennom Sygneskaret ned til Sunndalssætra. Her bøyer den av mot vest, og fortsetter ned den trange Sunndalen. Flere sideelver danner fosser i de bratte dalsidene, hvorav den mest kjente er Tverrelvfossen i Tverrelva.  Nederst i Sunndalen går elva gjennom et trangt gjel, som er rundt 700 meter langt og opptil 100 meter dypt. Ved Grov løper Sunndøla sammen med Hjelledøla, som fortsetter videre ned til Oppstrynsvatnet.

## Vern
Strynevassdraget ble vernet mot kraftutbygging i Verneplan IV for vassdrag i 1993. De øvre og sørlige delene av nedbørfeltet ligger innenfor Breheimen nasjonalpark.

## Referanser
Cecilie Steinmann Neess

**Cecilie Steinmann Neess**, også kjent som **«Cess»**, (født 1987) er en norsk komiker fra Oslo.

Hun startet som stand-up-komiker i 2008 og var fast skuespiller og deltaker i TV 2-serien *[[Kollektivet (TV-serie)|Kollektivet]]* fra 2011 til 2012 og NRK-serien *[[Løvebakken (TV-serie)|Løvebakken]]* i samme periode. Hun ble nominert til «årets gjennombrudd» under Komiprisen 2012. Vinteren 2013/2014 spilte hun sammen med Hege Schøyen og Linn Skåber i forestillingen *Latter på Latter* på Latter i Oslo. Sammen med Jakob Schøyen Andersen ledet hun utdelingen av Gullruten 2015. Hun returnerte også som fast inventar i TV 2-serien *Kollektivet* i seriens to siste sesonger i 2015.

Våren 2016 spilte hun hovedrollen i humormusikalen *Märtha The Musical* på Latter i Oslo, sammen med Jakob Schøyen Andersen, Espen Beranek Holm og Olli Wermskog.

Sammen med Benjamin Giørtz ga Cecilie ut sangen *Drømmemann* i 2018. I sangen synger Neess om hvordan hennes drømmemann er. Giørtz svarer med fraser som «Jeg ser deg og dine behov, jeg gjør alt jeg kan for å være din drømmemann». Etter innspilling av sangen ble Giørtz og Neess kjærester.

I 2019 var Neess aktuell med showet *Tre elefanter i rommet* sammen med Linn Skåber og Hege Schøyen.

Cecilie Steinmann Neess er barnebarn til Samuel Steinmann.

## Filmografi
### TV
* 2011–2012: *[[Kollektivet (TV-serie)|Kollektivet]]*
* 2012: *[[Løvebakken (TV-serie)|Løvebakken]]*
* 2015: *[[Gullruten 2015]]*
* 2015: *[[Kollektivet (TV-serie)|Kollektivet]]*
* 2017: *[[Klovn til kaffen]]*
* 2020: *[[Lystløgner (TV-serie)|Lystløgner]]*

### Film
* 2014: *[[Fly 2: Brann og Redning]]* (stemme, rollen Dorte)
* 2021: *[[Raya og den siste dragen]]* (stemme, rollen Sisu)

## Referanser


## Eksterne lenker
*
Kalksjø

**Kalksjø** er en type ferskvannsforekomst med kalkinnhold på minst 20&nbsp;mg/l, og hvor det er forekomst av truede kalkkrevende plante- eller dyrearter. Dette er en av seks naturtyper hvor det i lovverket er pålagt særlige aktsomhetsregler.

## Referanser


## Eksterne lenker
Miljøstatus i Norge: Kalksjøer/
Statens institutionsstyrelse

**Statens institutionsstyrelse** (**SiS**) er et svensk forvaltningsorgan som administrerer og driver tvangsbehandling av ungdommer med alvorlige psykososiale problemer og voksne misbrukere.

Behandlingen drives ved 24 «særskilte ungdomshjem» med drøyt 700 plasser og 11 «LVM-hjem» med 400 plasser over hele landet (LVM = *lag om vård av missbrukare i vissa fall*). SiS har også ansvar for straffereaksjonen *[[sluten ungdomsvård]]* (LSU).

Behandlingen ved SiS skjer normalt uten den enkeltes samtykke. SiS tilbyr individuell behandling, men har også behandling for spesifikke grupper, som grove ungdomsforbrytere, adopterte ungdommer med alvorlige problemer, seksuelle overtredere, alvorlig relasjonsforstyrrede piker og piker som har vært utsatt for seksuelle overgrep, samt ungdommer med nevropsykiatriske problemer. Innleggelse på et behandlingshjem hos SiS innledes med en utredning. Behandlere, psykologer og pedagoger kartlegger behovene og foretar en behandlingsbedømmelse. Den ligger siden til grunn for den individuelle behandlingsplanen.

SiS har ca. 3 000 ansatte.

## Referanser


## Eksterne lenker
*
Sune Andersson (fotballspiller, født 1898)

**Sune Andersson** (født 21. april 1898, død 8. mars 1981) var en svensk fotballspiller. Andersson, som var spiss, spilte for Djurgårdens IF i Allsvenskan, samt for det svenske landslaget.

## Klubbkarriere
Andersson startet karrieren som ung spiller i Bellevue IK, før han gikk til IF Olympia. Han spilte for Djurgårdens IF fra 1918 til 1919, for IF Olympia en kortere periode igjen i 1920 til 1921, og tilbake i Djurgårdens IF fra 1921 til 1931. I løpet av Anderssons siste periode i Djurgårdens IF, spilte han 31 kamper og scoret åtte mål i Allsvenskan.

## Landslagskarriere
Andersson spilte sammenlagt tre kamper og scoret ett mål for Sveriges herrelandslag i fotball fra 1920 til 1921. Andersson spilte landslagskamper både når han spilte for IF Olympia og Djurgårdens IF.

## Referanser


## Litteratur
* 

## Eksterne lenker
*
Domstolsverket

**Domstolsverket** er en svensk statlig myndighet som fungerer som en serviceorganisasjon for Sveriges domstoler.

Domstolsverket er administrativt underlagt Justitiedepartementet og har ingen bestemmelsesrett over domstolenes dømmende virksomhet eller deres rettslige avgjørelser.

Domstolsverkets oppgave er å ha ansvar for overgripende samordning og fellessaker innen Sveriges domstoler. Arbeidet innebærer også å gi service til domstolene, hyres- og arrendenevndene og Rättshjälpsmyndigheten. Det kan handle om spørsmål som personalutvikling, utdannelse og informasjon, utarbeidelse av forskrifter, råd og anvisninger og å svare for at virksomheten bedrives på en effektiv og for borgerne lett tilgjengelig måte.

## Referanser


## Eksterne lenker
*
ISSF 25 meter grovpistol

**25 m grovpistol** er et internasjonalt skyteprogram som skytes med grovkalibrede våpen på 25 meters avstand. Konkurransen består av en del med presisjonsskyting og en del med duellskyting, og arrangeres i Norge av Norges Skytterforbund.

## Eksterne lenker
* Regler  på skyting.no
Grand Trianon

**Grand Trianon** (*Store Trianon*) er et lystslott i Frankrike. Det ligger i tilknytning til parkkomplekset ved Slottet i Versailles, i samme park som *[[Petit Trianon]]*. Det ble oppført på bestilling av kong Ludvig XIV årene 1687-88. 

*Grand Trianon* ble ofte benyttet av Ludvig XIV og hans morganatiske hustru madame de Maintenon for private middager og omgang på avstand fra hoffetiketten. Den kongelige slektsgrenen Orléans fikk senere i flere år benytte bygningen. På 1800-tallet ble huset benyttet av Napoleon I og Ludvig Filip. *Grand Trianon* var stedet for Trianontraktaten i 1920. Det benyttes som gjestehus ved offisiells statsbesøk.   

## Referanser


## Eksterne lenker
*
Vitenskapsåret 2015

**Vitenskapsåret 2015** er en oversikt over hendelser, prisvinnere, fødte og avdøde personer med tilknytning til vitenskap i 2015.

## Hendelser
### [[Astronomi]] og [[romfart]]

### [[Biologi]]

### [[Fysikk]]

### [[Kjemi]]

### [[ Medisin]]

### [[Meteorologi]]

## Prisvinnere

## Dødsfall

## Referanser